Diari Oficial de la Generalitat Valenciana


Sumari del DOGV 9385, del 18-07-2022 (2022/6451)

Creació del Registre Municipal de Programes d'Actuació, Agrupacions d'Interés Urbanístic i Entitats Urbanístiques Col·laboradores.
----------------------------------------------------------------------------------------------------------------------------------

### Dades del document

Número de DOGV
:   9385

Data del DOGV
:   18-07-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/6451


Organisme emissor
:   Ajuntament de Benidorm

Tipus de document
:   Anunci

Creació del Registre Municipal de Programes d'Actuació, Agrupacions d'Interés Urbanístic i Entitats Urbanístiques Col·laboradores. [2022/6451]  
En compliment del que es disposa en l'article 178 del Decret 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, es comunica l'acord adoptat per l'Ajuntament en Ple, en sessió celebrada el dia 27 de juny de 2022, relatiu a la creació del Registre Municipal de Programes d'Actuació, Agrupacions d'Interés Urbanístic i Entitats Urbanístiques Col·laboradores, que, en la seua part dispositiva, estableix:  
  
  
Primer. Aprovar la creació del Registre de Programes d'Actuació, Agrupacions d'Interés Urbanístic i Entitats Urbanístiques Col·laboradores de l'Ajuntament de Benidorm, el contingut del qual serà el que figura en els annexos I, II, III i IV que s'adjunten, en compliment del que es disposa en l'article 178 del Decret legislatiu 1/2021, de 18 de juny, del Consell, pel qual s'aprova el text refós de la Llei d'ordenació del territori, urbanisme i paisatge que estableix en l'apartat primer que: «1. Els ajuntaments, en l'àmbit de la seua competència, portaran sengles registres d'accés públic: el de programes d'actuació i el d'agrupacions d'interés urbanístic i entitats urbanístiques col·laboradores.»  
  
Segon. El Registre s'instal·larà en suport informàtic i consistirà en una base de dades telemàtica a la qual s'accedirà lliurement a través de la web municipal. Els documents en els quals es basa el seu contingut figuren en l'expedient de referència que conste en la fitxa de cada inscripció, per això el contingut del Registre és merament informatiu, i es configura com una eina de transparència i accés a la informació pública.  
  
Tercer. El Registre s'organitzarà en les següents seccions, el contingut de les quals s'estableix en els annexos I, II, III i IV, que s'adjunten al present acord:  
I. Secció Primera: Programes d'Actuacions Integrades.  
II. Secció Segona: Programes d'Actuacions Aïllades.  
III. Secció Tercera: Agrupacions d'Interés Urbanístic  
IV. Secció Quarta: Entitats Urbanístiques Col·laboradores.  
Quart. S'haurà d'inscriure en el Registre tots els programes d'actuació integrada i aïllada, agrupacions d'interés urbanístic i entitats urbanístiques col·laboradores que s'hagen aprovat o constituït, respectivament, a partir de l'entrada en vigor de la LOTUP, de conformitat amb la disposició addicional tercera del Decret 8/2016, de 5 de febrer, del Consell, pel qual s'aprova el Reglament dels òrgans territorials i urbanístics de la Generalitat.  
Cinqué. El Registre entrarà en funcionament a partir de l'aprovació de la creació del mateix per acord del Ple municipal, sense perjudici de la posada en marxa de l'aplicació informàtica habilitada per a la consulta a través de la web municipal, que reunirà els requisits mínims que s'estableixen en aquest. L'aplicació i desplegament d'aquesta mesura no tindrà incidència en la dotació de les partides de despesa assignades en el pressupost a «Urbanisme i Habitatge», i ha de ser atesa amb els seus mitjans personals i materials.  
Sisé. Es designa als serveis gestors dels expedients que donen lloc a la inscripció d'assentaments en el Registre - en l'actualitat l'Àrea Jurídica del Departament de Planejament i Gestió d'Urbanisme ?, la tasca gestionar i de mantindre actualitzat el Registre.  
Seté. Facultar la Regidoria d'Urbanisme - Departament de Planejament i Gestió - per a l'execució de l'acord.  
Huité. Publicar l'acord en el Diari Oficial de la Generalitat Valenciana.  
  
Benidorm, 6 de juliol de 2022.- La regidora delegada d'Urbanisme: Lourdes Caselles Doménech.